Η στρωματογραφική ακολουθία του Νότιου Τομέα του προϊστορικού οικισμού του Αρχοντικού Γιαννιτσών
Creators: name: Ισαακίδου, Δόμνα Κωνσταντίνου
Publisher: name: Aristotle University of Thessaloniki
Year: 2024
Subjects: Στρωματογραφική ακολουθία
Προϊστορικός οικισμός
Κεντρική μακεδονία
Stratigraphical sequence
Prehistotic settlement
Central Macedonia

description: Στόχος της εργασίας ήταν η ανασύνθεση της στρωματογραφικής ακολουθίας του Νότιου Τομέα του προϊστορικού οικισμού του Αρχοντικού Γιαννιτσών. Η διάνοιξη αυτού του τομέα, στην απότομη πλαγιά της τούμπας, αποσκοπούσε στη σκιαγράφηση της στρωματογραφικής και χρονολογικής ακολουθίας των φάσεων του οικισμού, καθώς σε αυτήν την περιοχή υπάρχει η δυνατότητα παρατήρησης και μελέτης του πληρέστερου στρωματογραφικού προφίλ του οικισμού. Στο πρώτο μέρος προηγείται μια σύντομη παράθεση της μεθοδολογικής προσέγγισης που ακολουθήθηκε στο πλαίσιο αυτής της έρευνας. Έπειτα, στην απόπειρα διερεύνησης της διαδοχής των οικιστικών επεισοδίων και της χρονολόγησής τους, το κέντρο βάρους δίνεται σε στρώματα τα οποία αντιπροσωπεύουν επιφάνειες χρήσης (κυρίως δάπεδα οικημάτων), υποδομές των παραπάνω επιφανειών, επεισόδια καταστροφής και επεισόδια επιχωμάτωσης, ιδιαίτερα της Πρώιμης Εποχής του Χαλκού. Οι ραδιοχρονολογήσεις των φάσεων της Πρώιμης Εποχής του Χαλκού του εν λόγω τομέα υποδηλώνουν ότι στην περιοχή αυτή αντιπροσωπεύεται ο πρωιμότερος εντοπισμένος έως τώρα ορίζοντας της Πρώιμης Εποχής του Χαλκού στο Αρχοντικό, ο οποίος δεν ερευνήθηκε μέχρι στιγμής στην κορυφή της τούμπας. Στο δεύτερο μέρος της ανακοίνωσης διατυπώνεται μια σειρά συμπερασμάτων γύρω από ζητήματα που άπτονται της ανασύνθεσης της στρωματογραφικής ακολουθίας του υπό έρευνα τομέα και της χρονολόγησης των οικιστικών επεισοδίων, σε άμεση συνάρτηση με τα δεδομένα της κορυφής και της ήπιας ανατολικής πλαγιάς της τούμπας του Αρχοντικού. Η ανάλυση της στρωματογραφίας στον τομέα της νότιας κλιτύος της τούμπας, επιβεβαίωσε μια σειρά διαπιστώσεων, οι οποίες προέκυψαν από τη συστηματική έρευνα της κορυφής και της ανατολικής πλαγιάς του προϊστορικού οικισμού του Αρχοντικού.
description: The present thesis presents the results of the stratigraphic investigation of the south sector of the prehistoric settlement of Archontiko Giannitson, located in west Macedonia, in order to define not only the stratigraphic but also the chronological sequence of the habitation in this sector. The location of the south sector on the slopes of Archontiko mound offered the unique opportunity to investigate the deepest stratigraphic profile in order to date the settlement. The analysis focused on activity surfaces (dwelling floors and clay structures), building collapsed deposits and underlying thick packings, with special emphasis to those dated to the Early Bronze Age (c. 3000-2000 BC). Based on available radiocarbon dates, the south sector represents the earliest occupation horizons to date in Archontiko, and it comprises both earlier and also later chronological phases and occupation deposit types that have not been yet investigated on the tell summit. The stratigraphy was examined in relation to the sequences of the tell summit and the eastern slope of the Archontiko mound. The analysis of the stratigraphy of the south slope confirmed our hypothesis for the occupation nature of the deposits dating to phases earlier than the EBA (Phase IV) of the tell summit. The intensive investigation of the deposits of the EBA of the area under consideration contributed substantially to our understanding of the spatial and temporal dimensions of the above phases of the settlement of Archontiko.